stanford-oval/wikipedia huggingface dataset:
Thema

Vähän-Aasian themat noin vuonna 650.
Vähän-Aasian themat noin vuonna 950.
Thema (kreik. θέμα, thema) oli aluehallinnon ylimmästä tasosta käytetty nimitys Bysantin valtakunnassa 600-luvulta alkaen. Themajärjestelmä luotiin keisari Herakleioksen ja hänen seuraajiensa aikana.
500- ja 600-luvun taitteen aikoihin Bysantin käymät sodat olivat tappiollisia. Italian niemimaa menetettiin langobardeille 500-luvun lopulla, slaavit valtasivat Balkanin, avaarit hyökkäsi pohjoisesta ja Persia puolestaan valloitti Syyrian, Palestiinan ja Egyptin. Lisäksi valtakunnan ylläpitämisen vaatimat korkeat verot aiheuttivat sisäistä tyytymättömyyttä. Herakleios muutti valtakunnan hallintorakennetta korvaten aikaisempaa provinssijärjestelmää paremmin sotilaallisiin tarpeisiin sopivilla hallinnollisilla alueilla, Themoilla. Uusi järjestelmä tuottikin maalle rauhalliset rajat.
Thema-järjestelmässä talonpojat saivat maanpuolustukseen osallistumisesta palkkioksi omaa maata. Kunkin theman johtajana toimi strategos, joka toimi alueella sekä sotilaskomentajana että siviilikuvernöörinä.
Elimäen suuralue

| Elimäki> Elimäen suuralue |
| --- | --- |
 Kaupungin kartta, jossa Elimäki korostettuna.
Kaupunki:  Kouvola
Suuralue nro:  5
Pinta-ala:  387,47 km² 
Väkiluku:  7 900  (2015)
Väestötiheys:  20.37 as./km²
Kaupunginosat:  Elimäen kirkonkylä  Koria  Pohjois-Elimäki  Etelä-Elimäki
Tilastoalueet:  Koria  Vilppula  Elimäen kirkonkylä  Villikkala
Taajamat:  Koria (suurin osa)  Elimäen kirkonkylä
Naapurialueet:  Kouvola  Kuusankoski  Anjalankoski  Valkeala
Elimäen suuralue on yksi Kouvolan kaupungin kuudesta suuralueesta. Elimäen suuralue käsittää kokonaan entisen Elimäen kunnan alueet. Elimäen suuralueella asukkaita on 7 900. Elimäki on Kouvolan väkiluvultaan toiseksi pienin ja pinta-alaltaan neljänneksi suurin suuralue.
Elimäen suuralue jakautuu neljään kaupunginosaan, joista kaksi on haja-asutusalueita ja kaksi taajamia. Suurin kaupunginosa on Koria yli 4 000 asukkaalla, Korian taajaman väkiluku on 4 050 (31.12.2017). Elimäen kirkonkylällä asukkaita on noin 2 049.
Aluejako > Kaupunginosat

Elimäen kirkonkylä (51)
Koria (52)
Pohjois-Elimäki (53)
Etelä-Elimäki (54)
Aluejako > Tilastoalueet

Koria (51)
Vilppula (52)
Elimäen kirkonkylä (53)
Villikkala (54)
Kaupunginosat

51 - Koria (4 154 asukasta)
52 - Vilppula (1 025 asukasta)
53 - Elimäen kirkonkylä (2 049 asukasta)
54 - Villikkala (672 asukasta)
Tanttala

Tanttala on Kanta-Hämeessä, Janakkalan kunnan kaakkoisosassa sijaitseva kyläyhteisö, johon kuuluu noin 110 taloutta. Aikuisväestöstä noin 40 prosenttia saa toimeentulonsa maataloudesta, samoin noin 40 prosenttia tekee muuta ansiotyötä. Yritystoimintaa harjoittaa noin 10 prosenttia ja eläkeläisten osuus on 10 prosenttia väestöstä.
Janakkalan keskustaan Turenkiin on Tanttalasta matkaa 10 kilometriä. Kylän rajalla on Puujoki, joka toimii Hausjärven ja Janakkalan kunnanrajana.
Tanttalan kyläyhdistys perustettiin 2000 ja lopetettiin 2019 (yhä yhdistysrekisterissä).
Thembi Kgatlana

Thembi Kgatlana
Thembi Kgatlana (s. 2. toukokuuta 1996) on eteläafrikkalainen jalkapalloilija. Hän on pelipaikaltaan hyökkääjä. Hän on pelannut Etelä-Afrikan naisten maajoukkueessa vuoden 2019 MM-kilpailujen päättyessä 56 maaottelua ja tehnyt niissä 18 maalia. Vuoden 2019 MM-lopputurnauksessa hän teki joukkueensa ainoan maalin. Hänet valittiin Afrikan parhaaksi naispelaajaksi vuonna 2018.
Kgatlana edustaa kiinalaista Beijing BG Phoenixiä, jonne hän siirtyi helmikuussa 2019 yhdysvaltalaisesta Houston Dashista.
Terveyshätätilanteiden valmiusviranomainen

| --- | --- |
 
Rooli:  Komission pääosasto
Perustettu:  2021
Virkakunta
Komissaari:  Stélla Kyriakídou
Pääjohtaja:  Laurent Muschel
Hallinto
Sijainti:  Euroopan komissio 1049 Bryssel Belgia
Verkkosivusto
 Pääosaston sivut
n k 
Terveyshätätilanteiden valmiusviranomainen (DG-HERA) on Euroopan komission pääosasto, jonka tehtävänä on ehkäistä ja havaita terveysuhkia ja reagoida niihin nopeasti. Valmiusviranomaisen toimintaan kuuluu tietojen kerääminen sekä tarvittavien valmiuksien kehittäminen. Valmiusviranomainen perustettiin koronaviruspandemian aiheuttaman kriisin vuoksi.
Hätätilanteissa HERA vastaa lääkkeiden, rokotteiden ja muiden lääketieteellisten vastatoimien ja tarvikkeiden, kuten suojakäsineiden ja maskien, kehittämisestä, tuotannosta ja jakelusta. HERA on keskeinen osa Euroopan terveysunionia.
Pääosaston poliittisena johtajana toimii Von der Leyenin komission komissaari Stélla Kyriakídou. Pääosaston vt. pääjohtajana toimii ranskalainen Laurent Muschel.
Pääosaston johtajat > Komissaarit

2021–2024: Stélla Kyriakídou
Pääosaston johtajat > Pääjohtajat

2023– vt. Laurent Muschel
2021–2023: Pierre Delsaux
Egil Johansen

Egil Johansen -nimisiä henkilöitä:
Egil Johansen, norjalainen jalkapalloilija
Egil Johansen, norjalainen muusikko
Egil Johansen, norjalainen suunnistaja
Tor Egil Johansen, norjalainen jalkapalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Egil Johansen”, voi hakea sivunnimihaulla, laajalla sivunnimihaulla tai tekstihaulla.
Tantsumeka

Tantsumeka on virolainen tanssikoulu, joka perustettiin Tallinnaan vuonna 2011. Koulun edeltäjä on Ants Taelan Taela tanssikoulu, joka toimi Mustapäiden talossa vuosina 1965-2011.
Tantsumekan perustajat ovat Matis Toome ja Liina-Liis Liiv-Toome. Tantsumekan johtaja ja päävalmentaja on Matis Toome.
Tantsumeka on tanssikeskus kaikille tanssin harrastajille, niin aloittelijoille, kokeneemmille kuin ammattitanssijille, tanssitaitojen kehittämiseksi.
Tantsumekan motto on ”Tanssi auttaa nauttimaan elämästä”, ja tavoitteena on tarjota ihmisille aktiivinen ja terveellinen tapa viettää vapaa-aikaa mukavassa seurassa hyvällä tuulella ja kauniin musiikin kanssa.
Tantsumeka järjestää aikuisten kilpailutanssin koulutusta, seuratanssin kursseja sekä yksityistunteja ja neuvontaa seuratanssin perustasosta kilpatanssin huipputasoon. Tantsumekan ytimenä on harrastekerho, jonne ovat kokoontuneet monia vuosia tanssia harrastaneet parit.
Lisäksi Tantsumeka järjestää tanssi-iltoja tanssin harrastajille ja kesäreirejä.
Eddie the Eagle (elokuva)

| Eddie the Eagle |
| --- | --- |

Ohjaaja:  Dexter Fletcher
Käsikirjoittaja:   Sean Macaulay  Simon Kelton 
Perustuu:  Eddie Edwardsin elämään
Tuottaja:   Adam Bohling  David Reid  Rupert Maconick  Valerie Van Galder  Matthew Vaughn 
Säveltäjä:  Matthew Margeson
Kuvaaja:  George Richmond
Leikkaaja:  Martin Walsh
Pääosat:   Taron Egerton  Hugh Jackman 
Valmistustiedot
Valmistusmaa:   Iso-Britannia  Yhdysvallat  Saksa 
Tuotantoyhtiö:  Marv Films
Levittäjä:  20th Century Studios InterCom Netflix Disney+
Ensi-ilta:   2016-02-2626. helmikuuta 2016 (Yhdysvallat)   2016-02-2828. helmikuuta 2016 (Iso-Britannia)   2016-04-011. huhtikuuta 2016 (Suomi)  
Kesto:  105 min
Alkuperäiskieli:  englanti
Budjetti:  23 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Eddie the Eagle on helmikuussa 2016 Yhdysvalloissa ja Isossa-Britanniassa ensi-iltansa saanut elämäkerrallinen elokuva brittiläisen mäkihyppääjän Eddie Edwardsin tarinasta. Nimiroolissa Edwardsina esiintyy Taron Egerton. Suomessa elokuva sai ensi-iltansa 1. huhtikuuta 2016.
Elokuva kertoo Edwardsin tarinan lapsuudesta olympiakisoihin asti. Edwards nousi kansansuosikiksi, kun hän kilpaili vuoden 1988 talviolympialaisissa Calgaryssa historian ensimmäisenä brittiläisenä mäkihyppääjänä ollen molemmissa henkilökohtaisissa kilpailuissa viimeinen. Edwardsin valmentajana toimivaa Bronson Pearya elokuvassa näyttelee Hugh Jackman.
Eddie the Eaglessä on pienessä sivuosassa myös Calgaryssa kolme kultaa voittanut suomalainen mäkihyppääjä Matti Nykänen, jota näyttelee ruotsalainen Edvin Endre. Nykänen itse ei pitänyt nimensä käytöstä elokuvassa, omien sanojensa mukaan siksi, että kukaan ei kysynyt häneltä mitään liittyen elokuvaan. Elokuvassa näytetään myös kuvaa Lasse Virénistä, kun nuori Edwards lukee olympialaisista kertovaa kirjaa.
Elokuvan budjetti oli 23 miljoonaa dollaria.
Näyttelijät

| 0 | 1 | 2 |
| --- | --- | --- |
|  Taron Egerton  | … |  Eddie Edwards   |
|  Hugh Jackman  | … |  Bronson Peary   |
|  Christopher Walken  | … |  Warren Sharp   |
|  Iris Berben  | … |  Petra   |
|  Mark Benton  | … |  Richmond, Ison-Britannian olympiakomitean jäsen   |
|  Keith Allen  | … |  Terry   |
|  Edvin Endre  | … |  Matti Nykänen   |
|  Jo Hartley  | … |  Janette Edwards   |
|  Tim McInnerny  | … |  Dustin Target   |
|  Marc Benjamin  | … |  Lars Holbin   |
|  Jim Broadbent  | … |  BBC:n kommentaattori   |
|  Tom Costello  | … |  Eddie Edwards lapsena   |
|  Jack Costello  | … |  Eddie Edwards nuorena   |
Aiheesta muualla

Eddie the Eagle Internet Movie Databasessa (englanniksi)
Drottninggatan

Drottninggatan
Drottninggatan on yksi Tukholman keskustan keskeisimmistä kaduista, jonka varrella on monia lähikauppoja, pubeja ja ravintoloita. Se alkaa Ruotsin valtiopäivätalon kohdalta, Strömmenin varresta, Norrmalmin kaupunginosasta, ja jatkuu Vasastadenissa sijaitsevalle Observatoriekullenille asti. Yhdessä Helgeandsholmenin poikki johtavan Riksgatanin kanssa se muodostaa jatkeen Tukholman vanhassakaupungissa olevalle Västerlånggatanille. Suuri osa kadusta on kävelykatua. Pohjoisessa Drottninggatanin jatkeena on Norrtullsgatan, joka johtaa Tukholman kantakaupungin rajalla sijaitsevalle Norrtull-aukiolle saakka.
Drottninggatan rakennettiin 1600-luvun puolivälissä, ja sillä on edelleen sen alkuperäinen linjaus ja leveys. Regeringsgatanin ja Götgatanin ohella se on yksi kolmesta Tukholman vanhaankaupunkiin johtaneesta historiallisesta tiestä.
Historia > 1600-luku

Ennen 1600-luvulla toteutettua uudisrakentamista Drottninggatan oli päätie, joka kohti Mamltorgetilta eli nykyiseltä Gustav Adolfs torgilta Klaaran kirkon ohi pohjoiseen. Anders Torsstenssonin vuonna 1636 laatimassa suorakulmaisessa asemakaavassa se sai ensin nimen Stoore Konnungzgatan ("Suuri kuninkaankatu") ja vuonna 1639 nimen Drotningegathon, johon sen nykyinen nimi ("Kuningattarenkatu") perustuu. Katu nimettiin todennäköisesti silloin vielä alaikäisen kuningatar Kristiinan mukaan.  Katu muodosti pääakselin silloin vielä ylipääsemättömänä esteenä pidetyn Brunkebergsåsenin länsipuolella (Västra malmen), kun taas Regerinsgatan oli vastaavana akselina sen itäpuolella (Östra malmen).
Rakennustyöt aloitettiin vuonna 1637, ja vuonna 1641 Drottninggatan oli kivetty Hötorgetin pohjoispuolella sijainneelta tulliportilta Malmtorgetille saakka. Rakennuskanta sen varrella muodostui pääasiassa keskenään yhtäläisistä tiilirakennuksista. Ne olivat kolmikerroksisia ja niissä oli kadun puolella viisi ikkunaa kerrosta kohti, ja niiden ensimmäisessä kerroksessa oli usein pieniä kauppoja. Tätä rakennustyyppiä edustaa edelleen Kannunvalajamestarin talo osoitteessa Drottinggatan 8.
Historia > 1700-luku

Klaran suuri tulipalo vuonna 1751 tuhosi rakennukset kadun länsipuolelta ja johti rakennuskannan laajaan uusiutumiseen. Kadun alkupäähän lähelle Norrströmiä Rosenbadin kortteliin rakennettiin 1700-luvun lopulla komea Bondeska palatset ja Hildebrandska huset. Siihen aikaan Norrströmin yli ei ollut siltaa, vaan Drottninggatan päättyi eteläpäässään Roddaretrappaniin, josta soutajanaiset kuljettivat matkustajia virran yli Vanhaankaupunkiin.
Historia > 1800-luku

1830-luvun puolivälistä lähtien kaupungin keskusta alkoi vähitellen siirtyä Vanhasta kaupungista Norrmalmille. Drottninggatanin varrelle tuli suuri joukko muodikkaita liikkeitä, ja kadusta tuli myös porvariston suosima kävelypaikka, jota kansan suussa nimitettiin "snobien kujaksi" (ruots. Snobbrännan). Hildebrandin talossa Drottninggatan 3 avattiin vuonna 1832 Tukholman ensimmäinen yläluokkainen hotelli, Hôtel Garni. Ylempänä kadun varressa, vastapäätä nykyistä Centralbadetia Svenska Trädgårdsföreningenin puistossa avasi kondiittori Wilhelm Davidson suositun huvittelupaikan, jota sanottiin Davidsonin paviljongeiksi. Sen kahdesta rakennuksista eteläisemmässä oli kahvila, pohjoisemmassa esitettiin näytelmiä ja järjestettiin juhlia. Vuonna 1857 alueelle rakennettiin hieno hotelli Fenix.
Historia > 1900-luku

Monien liikkeiden lisäksi kadun varrelle asettui 1800-luvun viimeisinä vuosina ja 1900-luvun alussa myös joukko pankkipalatseja, varsinkin kadun eteläosan varrelle lähelle Fredsgatania. Kulkuyhteydet paranivat, kun vuonna 1907 valmistui Riksbron, joka yhdisti Norrmalmin Helgeandsholmeniin ja muodosti Drottningsgatanille luontevan jatkeen Vanhan kaupungin Mynttorgetille saakka. Klaran kaupunginosan kadut Drottninggatanin varrella sekä sen ja läheisen Tukholman keskusrautatieaseman välisellä alueella muodostivat 1900-luvun alkupuolella Tukholman liike-elämän vilkkaimman keskuksen.
Suuri osa kadun vanhasta rakennuskannasta kuitenkin purettiin 1950- ja 1960-luvuilla Norrmalmin uudelleenjärjestelyn yhteydessä, ja tilalle rakennettiin suuria liike- ja konttoritaloja. Lisäksi alueelle muodostettiin uusi keskusaukio, Sergelin tori, jonka länsireunaa pitkin myös Drottninggatan nykyisin kulkee.
Tukholman keskusta-alueelle laadittiin vuonna 1977 uusi yleiskaava, joka mukaisesti suurin osa Drottninggatania muutettiin kävelykaduksi.
Historia > 2000-luku

Katu on edelleen tärkeä liikekatu, jonka varrella on vähittäiskauppoja, tavarataloja kuten Åhlens ja PUB, nykyaikaisia kauppakeskuksia sekä monia ravintoloita ja kahviloita. Se on myös turistien suosiossa.
Vuonna 2017 kadun myös Drottninggatanin pohjoisin, Tegnérgatanin ja Kungstensgatanin välinen osuus muutettiin kävelykaduksi.
Historia > 2000-luku > Terrori-iskut

Joulukuussa 2010 itsemurhapommittaja räjäytti auton Drottninggatanilla haavoittaen kahta sivullista. Hetken päästä hän räjäytti itsensä muutaman sadan metrin päästä auton räjäytyspaikasta. Vuoden 2017 huhtikuussa kadulla tehtiin terroristi-isku ajamalla kuorma-autolla väkijoukkoon.
Taideteoksia kadun varrella

Talojen Drottninggatan 67 ja 85 välillä kadun keskellä on jono ruostumattomasta teräksestä taottuja laattoja, joissa on Strindbergin tunnettuja säkeitä. Niissä on muun muassa seuraava lainaus: "Vad är ekonomi? En vetenskap uppfunnen av överklassen för att kunna tillskansa sig frukterna av underklassens arbete". ("Mitä on talous? Tiede, jonka yläluokka on keksinyt voidakseen vallata itselleen alaluokan työn hedelmät.") Teoksen ovat luoneet Ingrid Falk ja Gustavo Aguerre, ja se sijoitettiin kadulle vuonna 1998.
Schefflerin palatsin edessä on Carl Eldhin veistos Linnea vuodelta 1891.  Linneaa pidetään tekijänsä läpimurtotyönä, ja hän voitti sillä kultamitalin Pariisin salongissa vuonna 1902.
Centralbadsparken Drottninggatan 88:ssa on suihkukaivo Triton på delfin. Sen tekijä Greta Klemming oli Centralbadetin perustajan, ilhelm Klemmigin tytär.
Rosenbadin eteen Strömgatanin risteykseen pystytettiin vuonna 2009 brittiläisen kuvanveistäjä Laura Fordin veistos Koditon kettu (ruots. Hemlös räv).
Anders Årfelt on muotoillut betonista leijonan muotoisia veistoksia, jotka vuodesta 1995 lähtien ovat toimineet ajoesteinä kävelykadulla.
Drottninggatan kirjallisuudessa

Åke Holmbergin kirjoissa kuvitteellisen yksityisetsivä Totte Svenssonin (ruots. Ture Sventon) toimisto sijaitsee Drottninggatanilla.  Drottninggatanin ja Jakobsgatanin risteykseen kiinnitettiin vuonna 2000 muistolaatta, jossa on teoksesta Yksityisetsivä Totte Svensson (ruots. Ture Sventon, privatdetektiv) lainaus, joka kirjan suomennoksessa kuuluu seuraavasti:
»Tukholman Kuningattarenkatu – Drottninggatan – on pitkä ja kapea katu kaupungin keskustassa. Se on vilkas liikekatu. Etenkin toimeliaan salapoliisin kannattaa saada jalansija siellä. Pääsee aivan tapahtumien keskipisteeseen.»
Aiheesta muualla

Kuvia tai muita tiedostoja aiheesta Drottninggatan Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Drottninggatan, Stockholm
Norrmalmin ja Ladugårdslandetin yleissuunnitelma vuodelta 1640
Drottninggatan 1808, nähtynä Kungstensgatanin kulmassa. Vasemmalla Petissan ja Schefflerska palatset.
Tukholman iskussa 2017 syntynyt äkkijarrutuksen jälki kadulle maalatun August Strindbergin säkeen päällä, joka on peräisin runosta Ett Drömspel på Drottninggatan.
Laura Fordin veistos Hemlös räv ("Koditon kettu").
Käännös suomeksi
Eläinsuojelurikos

Eläinsuojelurikos on rikos, jossa eläintä tai eläimiä kohdellaan julmasti tai tarpeetonta kärsimystä, kipua tai tuskaa aiheuttaen. Rikos voi olla tahallinen tai törkeän huolimattomuuden seurausta. Eläin tai eläimiä saatetaan pahoinpidellä, rasittaa liikaa, jättää vaille hoitoa tai ravintoa; rikos voi toteutua myös eläinkuljetuksen aikana.
Suomessa eläinsuojelurikoksen eri vakavuusasteet (lievä, ”tavallinen” ja törkeä eläinsuojelurikos) on kuvattu rikoslain 17 luvun 14, 14a ja 15 §:ssä. Vuosista 2011–2013 tehdyn yhteenvedon mukaan alle joka kymmenes eläinsuojelurikos oli törkeä. Sakko- tai vankeusrangaistuksen lisäksi varsinaisesta eläinsuojelurikoksesta voi seurata eläintenpitokielto, jollainen tulee lain mukaan antaa likipitäen aina rikoksen törkeän tekomuodon tapauksessa, mutta kielto voi seurata lievemmistäkin rikosmuodoista. Rikosta lievempi rike on eläinsuojelulain 54 §:n mukainen eläinsuojelurikkomus, josta yleensä seuraa sakkorangaistus.
Elintarviketuotantoon osallistuvien eläinten hyvinvointia valvoo Ruokavirasto. Oikeusrekisterikeskus ylläpitää rekisteriä eläintenpitokieltoon määrätyistä henkilöistä.
Aiheesta muualla

Eläinsuojelun valvonta (Arkistoitu – Internet Archive) (evira.fi)
Kuuma auto on lemmikille sauna – sivullinen saa puuttua (7/2014) (yle.fi)
Puttosen tilan eläinsuojelurikosepäily syyteharkintaan (6/2013) (yle.fi)
Länsi-Savo: Puttosen tilalla kuoli 58 eläintä (3/2013) (Arkistoitu – Internet Archive) (maaseuduntulevaisuus.fi)
Eddie Spears

| Eddie Spears |
| --- | --- |

Henkilötiedot
Syntynyt: 29. marraskuuta 1982 (ikä 41)
Kansalaisuus:  Yhdysvallat
Ammatti:  näyttelijä
Aiheesta muualla
IMDb 
Elonet
Eddie Spears (s. 29. marraskuuta 1982[lähde? ]) on yhdysvaltalainen näyttelijä. Hän on sukujuuriltaan intiaani ja hän puhuu lakotaa. Hänellä on isoveli Michael Spears on myös näyttelijä, ja hän aloitti tämän jäljeessä näyttelemisen jo 10-vuotiaana.
Filmografia

| Vuosi | Elokuva | Rooli | Huom>  |
| --- | --- | --- | --- |
| 2008 | Comanche Moon | Quannah Parker | Tv-minisarja |
| 2007 | Bury My Heart at Wounded Knee | Chasing Crane | TV |
| 2005 | Into the West | Red Lance | TV-minisarja |
| 2004 | Black Cloud | Black Cloud |  |
| 2003 | DreamKeeper | Shane | TV |
| 2003 | Edge of America | Franklin | TV |
| 2002 | The Slaughter Rule | Tracy Two Dogs |  |
| 1993 | Geronimo | Ishkiye | TV, nimellä Edward Spears |
Aiheesta muualla

Eddie Spears Internet Movie Databasessa. (englanniksi)
Q&A - Eddie Spears (Joseph Black Moon) AMC Talk.  3.12.2012. Viitattu 22.8.2023. (englanniksi)
Interview with Eddie Spears about role on 'Hell on Wheels' Indianz.Com.  13.12.2011. Viitattu 22.8.2023. (englanniksi)
Ekolalia

Ekolalia on automaattista, tahdostariippumatonta  sanojen tai fraasien toistamista. Termi on johdettu kreikankielen sanoista ἠχώ (antiikin kreikassa ēkhō, nykykreikassa ikho), kaiku ja λαλιά (laliá), puhe. Ekolalia on läheisesti yhteydessä ekopraksian kanssa, jolla tarkoitetaan tahdosta riippumatonta muiden ihmisten liikkeiden imitointia.
Ekolalian muodot

Ekolalia voi olla välitöntä tai viivästynyttä. 
Välittömässä ekolaliassa henkilö toistaa juuri kuulemansa asian heti kuulemisen jälkeen. Viivästyneessä ekolaliassa henkilö taas toistaa aiemmin kuulemansa fraasin tai sanan toisessa yhteydessä.
Ekolalian vaikeusasteet

Ekolaliaa voi esiintyä eri vaikeusasteina. ”Puhtaalla” ekolalialla tarkoitetaan sitä, että henkilö toistaa kaiken sanasta sanaan. Esimerkiksi kysyttäessä ”Miten voit?” henkilö vastaisi ”Miten voit?”. Lieventyneenä (= mitigated) ekolaliaa pidetään, kun henkilö muuttaa osan sanoista. Useimmiten muutokset kohdistuvat persoonapronomineihin ja verbien muotoon. Näin ollen edellisen esimerkin mukaisessa tilanteessa henkilö, jolla ekolalia on lieventynyttä vastaisi ”Miten voin?”
Ekolalia lapsilla

Ekolalia on tavallista lapsille, jotka ovat opettelemassa puhumaan. Lapsi kehittää puheenmuodostustaan ja ymmärrystään sanojen merkityksestä toistelemalla sanoja ja fraaseja. Suurin osa lapsista kasvaa ulos tästä kehityksen vaiheesta ja kehittää kyvyn muodostaa lauseita itse sen sijaan, että hän imitoisi muita. 
Sanojen toisteleminen voi toimia myös lapselle stressinhallinta- ja itserauhoittamiskeinona. Varsinkin autistiset lapset, jotka usein ilmentävät merkkejä ekolaliasta, saattavat kokea, että tuttu lause helpottaa ahdistuksen tunteita.
Ekolalia aikuisilla

Aikuisilla ekolalia liittyy pääsääntöisesti aivojen häiriötiloihin tai tauteihin kuten skitsofreniaan tai Alzheimerin tautiin.
Liityntäkohdat erilaisiin oireyhtymiin

Ekolalia ilmenee usein osana vakavammanlaatuista tilaa. Korostuneesti autismin yhteydessä. Sen kuitenkin myös liitetty Alzheimerin tautiin, Aspergerin oireyhtymään, afasiaan, Rubinstein–Taybin oireyhtymään , Touretten oireyhtymään sekä katatoniseen skitsofreniaan.
The Hunting of the President

| The Hunting of the President |
| --- | --- |

Ohjaaja:   Harry Thomason  Nickolas Perry 
Käsikirjoittaja:   Harry Thomason  Nickolas Perry 
Perustuu:  Gene Lyonsin ja Joe Conasonin bestselleriin The Hunting of the President: The Ten-Year Campaign to Destroy Bill and Hillary Clinton.
Säveltäjä:  Bruce Miller
Kuvaaja:  Jim Roberson
Leikkaaja:  Nickolas Perry
Valmistustiedot
Valmistusmaa:  Yhdysvallat
Ensi-ilta:  23. tammikuuta 2004 (Sundance)
Kesto:  90 minuuttia
Alkuperäiskieli:  englanti
Aiheesta muualla
IMDb 
AllMovie
The Hunting of the President on vuonna 2004 kuvattu dokumenttielokuva, joka kertoo Bill Clintonin ja Hillary Clintonin elämästä. Elokuvan pääosia esittävät Clintonien lisäksi muun muassa Paul Begala, Sidney Blumenthal, David Brock, Jerry Falwell ja Paula Jones. Morgan Freeman toimii elokuvan kertojana. Elokuvan ovat ohjanneet Nickolas Perry ja Harry Thomason. Elokuva perustuu kirjaan The Hunting of the President: The Ten Year Campaign to Destroy Bill and Hillary Clinton, jonka kirjoittivat Joe Conason ja Gene Lyons. Elokuva esitettiin ensimmäisen kerran Sundancen elokuvajuhlilla.
Aiheesta muualla

Kotisivut (Arkistoitu – Internet Archive)
The Hunting of the President Internet Movie Databasessa (englanniksi)